Mumbai

Mumbai (marathi मुंबई (Muṁbaī); varem tuntud nimega Bombay) on linn Indias. Ta asub India läänerannikul ja on Maharashtra osariigi pealinn.

See on oma umbes 15 miljoni elanikuga India kõige rahvarohkem linn ja rahvaarvult teine linn maailmas.World: largest cities and towns and statistics of their population (2010) World Gazetteer Koos ümbritsevate linnaaladega (linnad Navi Mumbai ja Thane) on see üks rahvarohkeim linnastu maailmas.Population of urban agglomerations with 750,000 inhabitants or more in 2007 (thousands) 1950–2025 (India) Department of Economic and Social Affairs (United Nations) 9. juuni 2009

Linna nimed
Mumbai nimi on etümoloogiliselt tuletatud hindu jumalanna Mumbadevi kohalikust nimest Mumba ja sõnast Aai, mis tähendab marathi keeles ema. 16. sajandil andsid portugallased alale nime Bom Bahia, mis tähendab head lahte. Hiljem see lühenes Bomaímiks, ja pärast Briti Impeeriumi kätte minekut omandas inglispärase kuju Bombay. Linna ametlikuks nimeks sai 1995. aastal Mumbai, kuid endist nime (Bombay) kasutatakse lääneriikides tänini, samuti kasutavad seda endiselt paljud linna elanikud ja ka ametiasutused.

Majandus
Mumbai on India tähtsaim finantskeskus, seal asub India suurim väärtpaberibörs. Mumbai sadama kaudu käib enam kui pool India merekaubandusest. Mumbai on India rikkaim linnIndia needs cities network for easy rural-urban shift – Economy and Politics livemint.com 3. august 2009 (vaadatud 5. mai 2010 ja sellel on suurem SKT kui ühelgi teisel linnal Lõuna-, Lääne- või Kesk-Aasias, moodustades 5% kogu India SKT-st.Mumbai Urban Infrastructure Project Mumbai Metropolitan Region Development Authority (MMRDA) 18. juuli 2008

Sündmused
26. novembril 2008 toimusid mitmes Mumbai hotellis relvastatud terrorirünnakud, mille eest võttis vastutuse islamirühmitus Deccan Mujāhidīn. Surma sai vähemalt 200 inimest, neist paljud pantvangi võetud välisturistid.

Vaata ka
Mumbai Ülikool

Viited

Välislingid
 Heiki Suurkask: Al-Qaida näitas Indias oma verist ümbersündi, EPL, 28. november 2008

Kategooria:India linnad
Kategooria:Maharashtra
Kategooria:Sadamalinnad